Annemarie Waser

Annemarie Waser (født 4. februar 1940) er en sveitsisk tidligere alpinist fra grenden Grafenort i Engelberg. Hun vant bronsemedaljen i slalåm under verdensmesterskapet i alpint 1958 i Bad Gastein.

Waser debuterte i vinterolympiaden 1956 i Cortina d'Ampezzo, få dager før hun fylte 16 år, med en 14. plass i storslalåm, delt med Inger Bjørnbakken og en fransk jente. Under verdensmesterskapet i 1958 i Bad Gastein i Østerrike deltok Waser både i slalåm og storslalåm. I storslalåm kom hun på fjerdeplass, en tidels sekund bak landsmannen Frieda Dänzer. Etter slalåmkonkurransen kunne hun bestige seierspallen som bronsevinner, bare den klare verdensmesteren Inger Bjørnbakken og østerrikske Josefa Frandl fikk bedre tider. Waser deltok i alle tre øvelsene under vinter-OL 1960 i Squaw Valley, men mislyktes helt i å hevde seg.

Referanser

Eksterne lenker 
 

Sveitsiske alpinister
Alpinister under Vinter-OL 1960
Deltakere for Sveits under Vinter-OL 1960
Alpinister under Vinter-OL 1956
Deltakere for Sveits under Vinter-OL 1956
Sveitsiske mestere i alpint